als_Latn dik_Latn sag_Latn
Tani të gjithë mund të kenë një pajisje mobile për të komunikuar, duke filluar nga telefonat e vjetër e deri tek telefonat inteligjentë. Por gjithmonë ka ekzistuar problemi për furnizimin e këtyre pajisjeve, duke qenë se bateria e tyre bie menjëherë. Duke pasur parasysh këtë problem, një inxhinier nga Beogradi ka ideuar “Pemën Luleshtydhe”, një adaptues që fuqizohet me panele diellore dhe do të përdoret për të furnizuar pajisjet mobile në vendet publike.
Miloš Milisavljević e ideoi këtë pajisje tri vite më parë, kur ishte akoma student për inxhinieri në Beograd. Pema luleshtrydhe përmban një panel të madh që prodhon energji nga drita, dhe do të përdoret për të furnizuar pajisje të ndryshme, si telefona inteligjentë, tabletë apo pajisje të tjera mobile. Jo vetëm kaq, ai vjen gjithashtu me drita LED si dhe altoparlantë, të cilët mund të kontrollohen në distancë nëpërmjet një aplikacioni nga lidhja Wi-Fi.
E gjithë ideja është që “Pema luleshtrydhe” të vendoset në hapësirat publike, si në parqe, qendra tregtare, shëtitore, etj për ta bërë jetën në qytet më inteligjente dhe më të rehatshme. Le të shohim se cili qytet do ta adoptojë i pari këtë ide në hapësirat e tyre publike.
(Herë të lexuara: 223)
als_Latn als_Latn als_Latn als_Latn